**שראל**

**פתרונות לוגיסטיים ומוצרים לרפואה**

**מתקדמת בע"מ**

**תנאים כלליים להזמנות רכש**

1. **כללי:**
   1. נספח זה מהווה חלק בלתי נפרד מהסכם ההתקשרות וההזמנה שבין שראל פתרונות לוגיסטיים ומוצרים לרפואה מתקדמת בע"מ (להלן: '**המזמין**' או '**החברה**') לבין הספק (להלן: '**המציע**' או '**הספק**'). בכל מקרה של סתירה בין תנאי או הוראה בבקשה לקבלת הצעות (להלן: '**הבקשה**' ו/או "**הפניה**") ו/או הסכם ספציפי שנחתם בין הצדדים לבין תנאי הרכש הכלליים-מסמך זה (להלן: '**התנאים הכלליים'**), יחול התנאי ו/או ההוראה שבבקשה לקבלת הצעות ו/או הסכם ספציפי שנחתם בין הצדדים, ולא האמור בתנאים הכלליים, והמציע מוותר מראש על טענה מכל סוג שהוא בקשר לכך.
   2. **כל תנאי ו/או הוראה אחרת המופיעים במסמך אחר כלשהו (לרבות מסמכים שהמציא ו/או ימציא המציע) הגורעים מזכויות החברה ו/או מרעים את מצבה של החברה, לא יחייבו את החברה, אלא אם הסכימה להם במפורש ובכתב, ובתוספת ציון בכתב ע"י החברה כי הסכמתה באה לשנות את תנאי ההזמנה המפורטים בהזמנה.**
2. הטובין:
   1. **הטובין שיסופק לחברה ו/או מי מטעמה יהיו בהתאם לאמור בהזמנת הרכש (להלן : "**ההזמנה**") ובמסמכים שיצורפו אליה.**
   2. **כל סטיה או אי התאמה באחד מפרטי ההזמנה (מועד אספקה, כמות אספקה, נתוני פריט, מחיר, מטבע וכדומה)**, **על הספק לעדכן מיידית ובכתב את גורם שראל ממנו התקבלה ההזמנה (פרטי איש קשר בשראל מצויינים ע"ג ההזמנה)**
   3. יש לשלוח הודעה לרכש שראל על חוסרים צפויים בשוק בהקדם ומראש. אין לשלוח מוצר תחליפי ללא אישור מראש ועדכון הזמנת הרכש בהתאם. לא יתקבל פריט תחליפי על שורת הזמנה של מק"ט אחר.
   4. הטובין יהיו ממיטב האיכות, החומר והאומנות המקובלים בעולם המערבי ובמדינת ישראל, יעמדו **בדרישות הדין** , בתקנים בינ"ל ככל שקיימים ובתקן ישראלי מחייב ובעלי אישור לשימוש כחוק ע"י הרשויות המוסמכות במדינת ישראל.

**"**דרישות הדין**"-** פקודת הרוקחים [נוסח חדש], תשמ"א – 1981, תקנות הרוקחים (תכשירים), תשמ"ו – 1986, תקנות הרוקחים (תנאי ייצור נאותים לתכשירים), תשס"ט – 2008, תקנות ה-GDP וה-GMP העדכניות של האיחוד האירופאי, המעוגנות בEudralex - volume 4, Good Manufacturing -Practice - Guidelines ו- Eudralex - volume 1, כפי שיעודכנו מעת לעת, חוק ציוד רפואי, תשע"ב-2012 והתקנות שיותקנו מכוחו, נוהל משרד הבריאות מס' 126 שכותרתו "תנאי אחסון והובלה של תכשירים" (בנוסחו העדכני), וכל חוק, תקנה או נוהל רלוונטי של משרד הבריאות או המזמין, כפי שיעודכנו מעת לעת, באופן המקיים את דרישות ה-GDP.

* 1. הספק ימסור את הטובין המוזמנים על אחריותו, באופן ובמועדים הקבועים בהזמנה. הספק יישא בכל הוצאות הובלת ומסירת הטובין למזמין ו/או למי שיורה המזמין מראש ובכתב וכן להחלפתם ופינויים על ידו או ע"י החברה בדרך ובמועד שנקבעו ו/או ייקבעו ע"י המזמין של טובין שנפסלו בשל פגם ו/או אי התאמתם להזמנה לפי החלטת החברה או בא-כוחה.
  2. הטובין יסופקו על גבי משטחים העומדים באיפיון ובדרישות המפורטות להלן: משטחים בגודל 120X80 ס"מ **בלבד**; המשטחים הנדרשים עשויים מעץ מטופלי חום בלבד (HT) ועומדים בתקן ISPM15 ; גובה מקסימלי של משטח וסחורה – עד 170 ס"מ; משטחים "לבנים" ונקיים, בעלי כניסה מ-4 צדדים; **מובהר כי לא יתקבלו משלוחים עם משטחים מזוהמים, שבורים או לא תקניים**.
  3. הספק מתחייב לשמור ולנקוט בכל האמצעים הדרושים לצורך שמירה על תקינותו של הציוד בו הוא עושה שימוש לצורך אספקת השירותים כמו גם כי ינקוט בכל האמצעים הדרושים, לרבות נקיטת אמצעי הגנה פיזיים, לרבות אריזה, אחסון והובלה מתאימים, בהתאם לדרישות הדין, לצורך הגנה על המוצרים ומפני גישה ע"י לא מורשים, גניבה, זיהום ע"י מטען אחר ו/או גורמים סביבתיים, לכלוך, זיהום צולב, דליפה, שבירה. הובלת המוצרים למרכז הלוגיסטי של המזמין תתבצע ע"י הספק באופן אשר יבטיח עמידה בדרישות הדין והוראות יצרן המוצרים.
  4. **אצווה ופג"ת**
     1. יש לשלוח פג"ת אחד במשלוח ואצווה אחת במשלוח, במקרים חריגים שישלחו יותר משני פג"ת/אצווה אחד/ת יש לקבל אישור מראש משראל לפני אספקת הסחורה. בכל מקרה שהתקבל אישור מראש לריבוי פג"תים/ אצוות יש לבצע הפרדה פיזית של הפג"תים והאצוות השונות לאותו פריט (אין לשים באותו קרטון/ משטח פג"תים ו/או אצוות שונות). במקרים חריגים ובאישור מראש של עירוב פג"תים/ אצוות בקרטון/משטח – יש לסמן בתווית ברורה את הקרטון/ משטח בגין עירוב הפגתים/ אצוות.
     2. לא יתקבלו משלוחים עם יותר מ-2 פג"ת/אצווה לפריט במשלוח.
     3. לא יתקבלו פריטים עם פג"ת נמוך משנה ללא אישור בכתב מראש משראל לפני אספקת הסחורה.
  5. **תעודות משלוח:** 
     1. כל משלוח ילווה בתעודת משלוח בהתאמה. יש לציין על גבי תעודת המשלוח/חשבונית את מספר הזמנת הרכש של שראל. התעודה תכלול בגין כל פריט את מקט שראל, הפג"ת ו/או אצווה של הפריט, הכמות ויחידות המידה.   
        יש להפריד לתעודות משלוח נפרדות פריטי קירור ופריטי מיזוג, גם אם הפריטים משוייכים לאותה הזמנת רכש. תעודות משלוח של פריטי קירור יסומנו בבירור.
  6. **סימון מוצרים :**
     1. על המוצרים לכלול את פרטי הזיהוי של הפריט ע"ג הפריט (עפ"י צו הגנת הצרכן סימון טובין), וכן מדבקת ברקוד על   
        האריזה החיצונית .
     2. על כל קרטון תודבק מדבקה שתכיל את הפרטים הבאים:
        + מק"ט ספק/יצרן כולל ברקוד ברור וניתן לקריאה בסריקה דיגיטלית
        + מס' הזמנת הרכש של שראל כולל ברקוד.
        + מק"ט שראל כולל ברקוד.
        + תיאור הפריט.
        + אצווה כולל ברקוד.
        + פג"ת כולל ברקוד.
        + כמות בקרטון/מארז
     3. כל קרטון יכיל מוצר נפרד ללא ערבוב אצוות/ פג"תים.
     4. כל קרטון/ משטח מעורב פריטים/ אצוות/ פגתים - יסומן בתווית בהתאם
     5. כל משלוח קירור – יסומן בתווית בהתאם
     6. כל משלוח המכיל תכשירים ציטוטוקסים – יסומן בתווית בהתאם.
     7. כל שינוי בכמות במארז (מאסטר) מחייב עדכון מראש של רכש שראל.
  7. במקרה והספק לא החליף במועד טובין שנפסלו, כולם או מקצתם, רשאית החברה לבטל את ההזמנה או חלקה בכל אופן שייראה לה, ולהתייחס אליה כבטלה באופן מלא או חלקי על פי שיקול דעתה, ולא תשולם כל תמורה בגין טובין כאמור. ביטול תקף מיד עם מסירת הודעת הביטול. הספק יישא בהוצאות שייגרמו לחברה בשל כך, לרבות בשל רכישת טובין חליפיים, זהים, דומים או מתאימים אחרים לפי שיקול דעת החברה.
  8. הספק אחראי לכל נזק ו/או אובדן ו/או הפסד שייגרמו כתוצאה ממגרעת, חוסר, אי התאמה ו/או פגם אחר שיתגלה בטובין המוזמנים, או בכל חלק מהם, ובכלל זה אלה הנובעים מאיכות העבודה ו/או מטיב החומרים מהם יוצרו ו/או מאי-התאמתם למפרטים או לדגמים ו/או מאיחור במסירתם, ויפצה את החברה ו/או הרוכשים ממנה ו/או מי מטעמה בגין כל נזק ו/או הפסד שנגרמו למי מהם בקשר עם לקוי, פגם ו/או עיכוב כאמור לעיל.
  9. הספק אחראי לכל נזק רכוש ו/או גוף שייגרם לטובין ו/או לחברה ו/או לצד ג' כלשהו בקשר עם ביצוע ההזמנה על כל פרטיה, לפי תנאי הבקשה ו/או ההזמנה. בלי לגרוע מהאחריות האמורה, הספק יבטח עצמו בביטוח כנגד כל הסיכונים הנובעים מההזמנה.

1. אספקה ותשלום:
   1. הספק מחוייב להתממשק באמצעות פורטל הספקים ניפנדו, בגין כל המשלוחים כולל אספקת משלוחים למרלוג שראל.
   2. הספק מחויב להעלות במערכת את תעודת המשלוח ונתוני האספקה **לפני אספקת הטובין למרלוג שראל .**
   3. נתוני תעודת המשלוח בממשק יכללו את הנתונים הבאים: מספר תעודת משלוח, מספר הזמנת רכש, ולכל פריט בתעודה את מספר השורה בהזמנה, מקט שראל, כמות , יחידת מידה, אצווה ופג תוקף
   4. חברת שראל לא תאשר פריקה במחסניה לספק שלא ישלח את התעודות דרך ממשק ניפנדו מראש באופן תקין ומלא. במקרה של הגעת ספק שאינו מעביר נתוני תעודות משלוח מראש בניפנדו – הנהג יאלץ להמתין עד הזנת כל התעודות למערכת וזאת לפני אישורו לפריקת סחורה.
   5. **בגין משלוחים באספקה ישירה ללקוחות שראל**: הספק מתבקש להעלות חשבונית ותעודת משלוח חתומה על ידי הלקוח ולפעול בהתאם לתהליך בניפנדו, על הספק לשלוח סריקה של החשבונית ושל תעודת המשלוח החתומה ע"י הלקוח תוך 14 ימי עבודה מרגע האספקה.
   6. סכום התשלום ותנאי התשלום בגין הטובין ייקבעו ויבוצעו בהתאם לקבוע בהזמנה, ובכפוף למתן כל אישור במידה ויידרש לפי הקבוע בבקשה ובהזמנה.
   7. להזמנות הנקובות במטבע חוץ שער החליפין הקובע הינו שער החליפין היציג המפורסם על ידי בנק ישראל ביום האספקה בפועל.
   8. במידה וחלה סתירה בקשר לסכום ולתנאי התשלום בין המפורט בהזמנה ובבקשה, יקבעו התנאים שבהזמנה, והספק מוותר מראש על כל טענה בקשר לכך.
   9. בגין אספקות שנעשו לאחר ה-26 בחודש - יבוצע התשלום כאילו סופקו בחודש הבא.
   10. הספק לא יהיה רשאי להמחות חיוב או התחייבות שיש לו אלא באישור החברה מראש ובכתב.
2. ניהול איכות
   1. הספק ימנה אחראי איכות, אשר הינו בעל הידע והכישורים הנדרשים לצורך מילוי תפקידו, אשר יהיה אחראי על היבטי האיכות הנוגעים להתחייבויותיו של הספק בהתאם להסכם זה ועל העברת המידע למזמין, כמתחייב בהתאם להסכם זה ולדרישות הדין. על הספק לקיים מערכת איכות בהתאם לדרישות הדין, שתכלול, בין היתר, קיומם של נהלים למפורט להלן:
      1. הדרכה והסמכת עובדים
      2. ניהול שינויים
      3. ניהול סיכונים
      4. ניהול ודיווח על חריגות, תקלות ותלונות
      5. מערכת תיעוד
   2. טיפול באי התאמות במשלוחים – תוך 2 ימי עבודה ממועד שליחת הודעה משראל.
   3. טיפול תלונות או חריגות איכות יש להעביר ממצאי הבדיקה תוך שבוע ימים מקבלת התלונה משראל.
3. שינוי ותיקון ההזמנה:

**החברה רשאית לבצע כל שינוי בהזמנה, לרבות ביטולה, וזאת בכתב ומראש. במידה וההזמנה נעשתה לפי דרישות מיוחדות של החברה בקשר לייצור הטובין, כל שנוי מהותי בהזמנה, לרבות ביטולה, ייעשה רק בהסכמה עם הספק.**

1. ביטול הזמנה:
   1. **הפר הספק תנאי מהותי מתנאי ההזמנה, לרבות סעיף 2.4 לעיל, רשאית החברה לפי שיקול דעתה הבלעדי לבטל את ההתקשרות כולה או לבטל הזמנה מסוימת או לצמצם את היקף ההתקשרות כולה או את היקפה של הזמנה מסוימת ו/או לחלט את הסכומים שעליה לשם לספק – אשר ישולמו לחברה כדמי-נזק מוסכמים מראש, וזאת מבלי לגרוע מזכותה של החברה לכל סעד חוקי אחר השמור לה על פי הוראות ההזמנה ו/או על פי הוראות כל דין, לרבות קבלת פיצוי כספי על פי נזקיה הממשיים.**
   2. **בכל אחד מהמקרים המפורטים להלן, רשאית החברה לבטל את ההזמנה באופן מלא או חלקי, ללא הודעה מוקדמת, והספק מרשה לחברה באופן בלתי חוזר להוציא מחצריו בכל דרך שהיא על פי שיקול דעתה הבלעדי של החברה, כל טובין השייכים לחברה ו/או למי מטעמה– ללא צורך בקבלת רשות נפרדת ע"י הספק ו/או מי מטעמו: פשיטת רגל של הספק; פירוק חברה במקרה והספק הוא תאגיד; במידה והוגשה בקשה למנוי כונס נכסים לספק; אי ביצוע פסק דין כנגד הספק תוך 15 יום ממועד הינתנו; פטירת הספק; שנוי בשליטה על נכסי הספק.**
   3. **למרות האמור בכל דין, ביטול ההזמנה או חלקה בידי החברה על פי סעיפים קטנים 7.1 ו-7.2 לעיל, לא יעניק לספק זכות לתביעת פיצוי, אכיפה ו/או סעד אחר כלשהו.**
   4. **בכל מקרה של ביטול הזמנה או חלקה כאמור בסעיפים 7.1 ו-7.2 לעיל:**
      1. רשאית החברה להזמין על חשבון הספק אצל ספק אחר את ביצוע ההזמנה או חלק ממנה – הכל לפי העניין, לתבוע ו/או לקזז מהסכום המגיע ו/או שיגיע לספק על פי ההזמנה את סכום ההזמנה אצל הספק האחר.
      2. הספק יהיה חייב להעביר לחברה על פי דרישתה את ההתקשרויות שיש לו עם קבלני המשנה שלו ו/או הספקים שלו, בקשר לביצוע הזמנה זו ככל שיתבקשו על ידי החברה. הספק יבטיח בהתקשרויות עם ספקים ו/או קבלני משנה שלו את זכותו להעברת זכויותיו באותן התקשרויות לחברה.
2. סודיות:

הספק והחברה מתחייבים לשמור בסוד ולא להעביר, להודיע, למסור או להביא לידיעת כל אדם, במישרין או בעקיפין, כל ידיעה ו/או חומר מקצועי שיגיעו אליהם בקשר עם ההזמנה ו/או הסכם ו/או ביצועה, הן בעת ביצוע ההזמנה והן לפני או אחרי ביצועה.

1. טובות הנאה:

**הספק ועובדיו או הבאים מטעמו לא יעניקו ולא יקבלו, במישרין או בעקיפין, כל טובת הנאה לכל ומכל אדם בכל הנוגע והקשור בביצוע ההזמנה.**

1. איסור העברה:

**הספק לא יהיה רשאי להעביר את חיוביו והתחייבויותיו לפי ההזמנה או חלק ממנה או ההסכם לאחר, בעקיפין או במישרין, מבלי שיקבל את הסכמת החברה מראש ובכתב.**

1. קדימות בין מסמכים:

**בכל מקרה של סתירה בין נספח זה למסמכי הפניה והחוזה לו, יגבר האמור במסמכי הפניה והחוזה.**

הערה – הסכם זה יחתם מראש. הוא ימולא בחלקים המסומנים בצהוב במידת הצורך ולפי שיקול דעת שראל מול הספק / הספקים הזוכים בלבד, אין צורך למלא פרטים אלו מראש.   
  
תאריך \_\_\_\_\_\_\_\_\_

**בין** שראל - פתרונות לוגיסטיים ומוצרים לרפואה מתקדמת בע"מ, ת.ד. 8466, נתניה 42504, טל': 09-8922020 פקס': 09-8922111("**המזמין**" או "**שראל**") **לבין** \_\_\_\_\_\_\_\_\_\_\_\_\_\_\_\_\_\_\_\_\_ (מס' \_\_\_\_\_\_\_\_\_\_\_\_\_\_\_\_\_), מרח' \_\_\_\_\_\_\_\_\_\_\_\_\_\_\_\_\_, טל': \_\_\_\_\_\_\_\_\_\_ פקס': \_\_\_\_\_\_\_\_\_\_\_ דוא"ל:\_\_\_\_\_\_\_\_\_\_\_\_\_\_\_\_ ("**הספק**").

1. **מבוא**

הסכם זה נחתם בעקבות זכיית הספק בפניה מספר \_\_\_\_\_\_\_\_\_ל\_\_\_\_\_\_\_\_\_\_\_\_\_\_\_\_\_\_\_(להלן: "**הטובין**", "**ביה"ח**" ו-"**הפניה** ", בהתאמה). כל מסמכי הפניה על נספחיו מהווים חלק בלתי נפרד מהסכם זה בשינויים המחויבים (אם מחויבים) ועל הצדדים לפעול לפיהם. בכל מקרה של סתירה בין מסמכי הפניה להסכם, יגבר המסמך עם התנאים הספציפיים יותר למהות ההתקשרות.

1. **תקופת ההסכם**
   1. הסכם זה הינו לתקופה בת \_\_\_\_\_ חודשים ממועד מסירת הודעת זכיה מאת ועדת הפניה ים של שראל. למזמין עומדת האופציה להאריך את ההסכם בעד \_\_\_\_\_\_ תקופות נוספות בנות עד 12 חודשים כל אחת. מובהר כי ההסכם יוארך אוטומטית לתקופות האופציה על פי הסכם זה, אלא אם כן הודיעה שראל לספק על אי הארכת ההסכם. על אף האמור, התחייבויות הספק יחולו גם לאחר תום תקופת ההסכם וההארכות, לפי העניין, עד לתום תקופת האחריות על הטובין.
   2. המזמין רשאי להביא הסכם זה לידי סיום, בכל עת ומכל סיבה שהיא.
2. **ההתקשרות**
   1. על פי דרישת המזמין, הספק יספק למזמין מעת לעת ולפי צרכיו המשתנים של המזמין ו/או של ביה"ח, לאתרים שונים בהתאם לקביעת המזמין, את הטובין המפורטים בהצעת המחיר ו\או הקטלוג המוצעים על ידו המצורפים לפניה .
   2. הספק מודע לכך כי הכמויות המופיעות **בנספח א' (של חלק הבל"מ המותאם להליך המתקיים)** לפניה מהוות הערכה ו/או אומדן בלבד ויכול שישתנו כלפי מעלה או מטה, וכן כי שראל אינה מחויבת לרכוש כמות כלשהי מהספק ולספק לא תהיה כל טענה כלפי שראל לעניין זה. מובהר כי רכש, ככל שיתבצע, יהיה בהתאם לצרכיה של שראל ולצרכי ביה"ח מעת לעת.
   3. הספק מצהיר כי הוא בעל הידע, הניסיון וכוח האדם המקצועי הנדרשים לביצוע התחייבויותיו על פי הסכם זה; כי יש ויהיו ברשותו משך כל תקופת ההתקשרות, על הארכותיה, האמצעים, ההיתרים, ההסמכות והאישורים התקפים הנדרשים לביצוע התחייבויותיו על פי הסכם זה ועל פי דין, לרבות אישורי אמ"ר תקפים לטובין; כי הוא יבצע את חיוביו במיומנות, ביעילות ובזהירות; כי הוא ממלא וימלא במשך תקופת ההסכם, על הארכותיה, אחר הוראות הדין החלות עליו כמעביד וכיבואן, משווק, מאחסן או מוביל של הטובין; כי הוא בעל הזכויות לשיווק או הפצת הטובין וכי הוא אינו מפר ולא יפר בתקופת ההסכם, על הארכותיה, זכויות של צד שלישי, לרבות זכויות קניין רוחני.
3. **הטובין, הזמנה ואספקה**

4.1 הטובין שיסופקו על ידי הספק יהיו בהתאם למפורט במפרטים ובקטלוג, בעלי אישור אמ"ר, באיכות מעולה, חדשים, תקינים, ראויים לשימוש ויתאימו לדרישות כל דין והתקנים המתאימים.

4.2 הספק יספק למזמין טובין מהסוג ובכמות שיפורטו בהזמנות שיועברו לספק מעת לעת בפקס' או במייל, במועד שנקבע בהזמנה, ובמקום שנקבע בהזמנה, בכל תחומי מדינת ישראל, לרבות שטחי יו"ש ורמת הגולן. הספק יחזיק מלאי סביר של הטובין באופן שיאפשר לו לעמוד בהתחייבויותיו.

* 1. נציג המזמין ו/או נציג ביה"ח שיקבל את הטובין יבדוק ויאשר את קבלתם בחתימתו על תעודת משלוח, והוא רשאי לסרב לקבלם אם הם אינם עונים על דרישות ההסכם והפניה . עם אישור הנציג כאמור תעבור הבעלות בטובין מהספק למזמין/ ביה"ח.

1. **אחריות לטובין**

הספק אחראי לכל פגם, אי התאמה וליקוי בטובין וכל חלק מהם, ועל חשבונו יתקן כל פגם, נזק, קלקול, ליקוי או אי התאמה, או יחליף טובין פגום כאמור, לפי דרישת המזמין ו/או ביה"ח ומייד עם דרישתם, וזאת מבלי לגרוע מכל סעד אחר הקיים למזמין ו/או לביה"ח על פי ההסכם ו/או כל דין.

1. **פיצוי בגין אספקה שלא בהתאם לדרישות**

6.1 הספק יפצה בפיצוי מוסכם את שראל ו/או ביה"ח בגין אי אספקה כלל / פיגור באספקת הטובין ו\או בגין אספקה שלא בהתאם לדרישות וזאת החל מהמועד שנקבע לאספקתם במקרה בו יהיה צורך לרכוש ולקבל מספק אחר   
 את הטובין עקב אי עמידה בזמני האספקה / בדרישות כאמור. גובה הפיצוי יהיה בסך השווה לתשלום היתר ששולם לספק   
 האחר לעומת התשלום שהיה מועבר לספק בגין אספקת הטובין במועד / כנדרש. והכל כאמור בנספח ו' אמנת השירות.

* 1. מוסכם, כי לפי שיקול דעת המזמין הפיצוי יקוזז מתשלומים המגיעים לספק משראל ו/או ביה"ח בגין התקשרויות / אספקות אחרות.

1. **אחריות לנזקים**
   1. הספק יהיה אחראי לכל נזק, אבדן, הפסד, פגיעה, הוצאה וכו' שיגרמו לשראל ו/או לביה"ח ו/או לצד שלישי כלשהו כתוצאה מ: 1) הפרת איזה מחובותיו, התחייבויותיו והצהרותיו ו/או 2) הפרת איזה מהוראות הדין החלות עליו ו/או 3) מעשה ו/או מחדל שלו ו/או מי מטעמו (לרבות קבלני משנה) במילוי התחייבויותיו לפי הסכם זה ו/או לפי כל דין ו/או 4) פגם ו/או ליקוי באיזה מהטובין ו/או בהוראות השימוש בהם ו/או 5) הפרת זכויות קניין רוחני של צדדים שלישיים כלשהם.
   2. היה ושראל ו/או ביה"ח ו/או מדינת ישראל ו/או מי מטעמם יידרשו ו/או יחויבו לשלם סכום כלשהו לכל אדם ו/או גוף שהוא בקשר עם נזק, אבדן, פגיעה, נזק, הוצאה או הפסד שהינם באחריות הספק ו/או הבאים מטעמו (לרבות קבלני משנה) על פי הסכם זה ו/או על פי כל דין, מתחייב הספק לפצות ולשפות את שראל ו/או ביה"ח ו/או מדינת ישראל על כל סכום שיוציאו בקשר עם דרישה ו/או חיוב כאמור ובכלל זה הוצאות משפט ושכ"ט עו"ד מיד עם דרישה ראשונה.
2. **עמידה בדרישות חוק ציוד רפואי ותקנותיו**
   1. הספק יקיים את כל דרישות חוק ציוד רפואי, התשע"ב-2012 ותקנות ציוד רפואי (רישום ציוד רפואי בפנקס וחידושו) התשע"ג-2013 (בפרק זה: "החוק" ו-"התקנות", בהתאמה) וכל תקנה אחרת שתוצא מכוח החוק וכפי שמי מאלה יתעדכנו מעת לעת וזאת בהיותו בעל הרישום ו/או משווק או משווק משנה של הטובין לפי העניין ועל פי האמור בחוק ובתקנות.
   2. הספק יעדכן את שראל ו/או ביה"ח באופן שוטף על כל שינוי ו/או עדכון כלשהו בסטטוס הרישום של הטובין בפנקס וזאת בכתב ובאופן מיידי מרגע העדכון ו/או השינוי כאמור.
   3. הספק ישלח העתק מכל בקשה ו/או הודעה שתישלח מטעמו ו/או מטעם היצרן/הספק של הטובין אל המנהל (כהגדרתו בחוק) בקשר עם הטובין.
   4. הספק מתחייב לחדש את הרישום של הציוד בפנקס וזאת על חשבונו ולנקוט בכל הפעולות הרלוונטיות על פי החוק והתקנות לביצוע חידוש הרישום במועד וטרם סיום תוקף הרישום בפנקס. הספק יעדכן את שראל לא יאוחר מ-3 חודשים לפני תום סיומו של הרישום על כך שתוקף הרישום עומד לפוג ועל הפעולות שבכוונתו לנקוט לצורך חידושו.
   5. הספק יעדכן את שראל ו/או ביה"ח על כל מקרה הפסקת שימוש בגין פגם ו/או כל סיבה אחרת בין אם בהוראת היצרן ובין אם בהוראות המנהל (כהגדרתו בחוק) ויפעל בשיתוף פעולה מלא עם שראל בהתאם לצורך ולהנחיות להביא להפסקת השימוש ו/או להחזרת הטובין עד לתיקון הליקוי.
   6. הספק לא ישתחרר מקיום כל התחייבויותיו כאמור לעיל מקום בו יחדל להיות הסוכן המורשה של יצרן הטובין בארץ מכל סיבה שהיא, אלא אם כן הוכיח לשראל כי ספק אחר נכנס בנעליו וקיבל על עצמו בכתב לקיים את כל הוראות החוק והתקנות וההתחייבויות כלפי שראל ו/או ביה"ח. התחייבות כאמור תופנה לשראל ותיחתם על ידי הספק החדש.
   7. בכל מקרה שבו הספק אינו בעל הרישום, תנאי להתקשרות יהיה המצאת התחייבות תקפה מאת בעל הרישום לעמידה בכל דרישות החוק והתקנות המופנית ישירות לשראל, אשר אינה מסויגת ו/או מותנית באופן או צורה כלשהי. במקרה כזה כל הוראות פרק זה, על תתי סעיפיו, יחולו על בעל הרישום והספק, ביחד ולחוד.

1. **התחייבות הספק** : הספק לא ישתחרר מקיום כל התחייבויותיו כאמור לעיל מקום בו יחדל להיות הסוכן המורשה של יצרן המוצרים בארץ מכל סיבה שהיא, אלא אם יוכיח להנחת דעת שראל, כי ספק אחר נכנס בנעליו וקיבל על עצמו, בכתב, את כל הוראות החוק והתקנות, כמו גם את התחייבויותיו כלפי שראל וביה"ח. התחייבות כאמור תופנה לשראל ותיחתם על ידי הספק החדש.
2. **הפסקת שימוש – ריקול** : הספק הזוכה יעדכן את שראל ואת ביה"ח על כל מקרה הפסקת שימוש במוצרים בגין פגם ו/או כל סיבה אחרת, בין אם בהוראת היצרן ובין אם בהוראות המנהל (כהגדרתו בחוק), ויפעל בשיתוף פעולה מלא עם שראל וביה"ח בהתאם לצורך ולהנחיות להביא להפסקת השימוש ו/או להחזרת המוצרים עד לתיקון הליקוי.
3. **התמורה**
   1. תמורת אספקת הטובין וביצוע יתר התחייבויות הספק לשביעות רצון שראל ו/או ביה"ח, יהיה הספק זכאי לתמורה בהתאם למכפלת מחירי הטובין הבודדים בהצעת המחיר של הספק לפניה **במערכת, בתיבת הצעות של הבל"מ המותאמת להליך המתקיים** המהווה חלק בלתי נפרד מהחוזה, במספר היחידות של הטובין שסופקו בפועל למזמין, כפי שאושרו על ידי המזמין, או לתמורה בשיעור נמוך יותר שהוסכם עליה בין הצדדים.
   2. היו המחירים נקובים במטבע חוץ, תשולם התמורה בשקלים בהתאם לשער היציג הידוע במועד האספקה בפועל של הטובין.
   3. מחירים שהוצעו על ידי הספק כאמור לעיל  **במערכת, בתיבת הצעות של הבל"מ המשתנה המותאמת להליך המתקיים** לפניה לא ישתנו מכל סיבה שהיא, לרבות בגין שינוי היקף ההזמנות או שינויים שיחולו במשק. המחירים לא יהיו צמודים   
      למדד כלשהו.
   4. התמורה היא סופית ומלאה בגין כל התחייבויות הספק, לרבות אספקה, הובלה ואחריות. על אף האמור, יתווסף לתמורה מע"מ כדין כנגד חשבונית מס.
4. **אופן התשלום**
   1. לצורך תשלום התמורה יעביר הספק למזמין חשבונית מס עבור הטובין שסופקו בפועל למזמין, בצירוף העתקים של תעודות המשלוח שהחשבונית מתייחסת אליהן, והחתומות על ידי המזמין.
   2. לאחר אישור החשבון על ידי המזמין, ישלם המזמין לספק את החשבון תוך 60 ימים מתום החודש בו אושר החשבון ("שוטף + 60").
   3. המזמין ישלם את החשבון באמצעות המחאה או ע"י העברת הסכום לזכות חשבון הבנק של הספק (שפרטיו ימסרו למזמין על ידי הספק), לפי בחירת המזמין.
   4. תנאי לביצוע התשלום הוא שהספק ימציא למזמין, לפי דרישתו, אישור תקף בדבר ניהול ספרים כדין, בהתאם לחוק עסקאות גופים ציבוריים (אכיפת ניהול חשבונות), תשל"ו-1976. המזמין ינכה במקור כל מס או תשלום אחר שחלה עליו חובת ניכוי מס במקור על פי דין, אם חלה. לדרישת המזמין, ימציא הספק אישור תקף בדבר גובה ניכוי מס במקור או פטור מניכוי.
5. **משלוח הזמנות, תעודות משלוח וחשבוניות**

משלוח הזמנות, תעודות משלוח וחשבוניות יתבצע באמצעות טכנולוגיה מקוונת מפיתוחה של חברת ניפנדו בע"מ (או כל אמצעי טכנולוגי אחר עליו תורה שראל). הזמנות, תעודות משלוח וחשבוניות שלא ישלחו באופן האמור לעיל, לא יכובדו ולא יחייבו את שראל בכל צורה ואופן.

1. **תרופות**

הפר הספק או צפוי להפר את התחייבויותיו על פי ההסכם, לרבות במקרה שבו הספק לא יספק את הטובין שהוזמנו עד למועד ההזמנה, יהיה המזמין רשאי לבטל את ההזמנה, כולה או חלקה, להזמין את הטובין אצל ספק אחר או לבטל את ההסכם, והספק ישפה ויפצה את המזמין בגין כל הוצאה או נזק שנגרמו לו כתוצאה מהפרה כאמור, וזאת מבלי לגרוע מכל זכות או סעד אחרים הנתונים למזמין על פי ההסכם ועל פי דין, לרבות חוק החוזים (תרופות בשל הפרת חוזה), תשל"א-1970.

1. **קבלן עצמאי**

הספק הוא קבלן עצמאי ולא יהיו בין הספק, עובדיו, שלוחיו וכל הבא מטעמו, לרבות קבלני משנה, לבין המזמין ו/או ביה"ח או מי מטעמם, יחסי עובד-מעביד. היה וייטענו יחסי עובד ומעביד כאמור, וכתוצאה מכך יגרמו למזמין ו/או ביה"ח או מי מטעמם הוצאות או נזקים, הספק ישפה את המזמין ו/או ביה"ח או מי מטעמם, מיד עם דרישה ראשונה, בגין כל הוצאה או נזק כאמור.

1. **סודיות**

הספק, עובדיו ואחרים הפועלים מטעמו במסגרת הסכם זה ישמרו בסודיות מלאה כל מידע ומסמכים שיגיעו לידיהם, לא יעשו בו כל שימוש אלא לצורך ביצוע התחייבויותיהם על פי ההסכם, וינקטו בכל האמצעים הדרושים כדי למנוע הגעת מידע ומסמכים כאמור לצד שלישי.

1. **קיזוז ועכבון:** 
   1. שראל רשאית לחלט ו/או לנכות ו/או לקזז מכל סכום שמגיע או שיגיע לספק ו/או למי מטעמו, משראל ו/או מביה"ח ו/או ממי מטעמו, כל סכום שהספק חייב או יהיה חייב בתשלומו בהתאם לתנאי הפניה ו/או הפניה ו/או ההזמנה ו/או מכוח כל עסקה אחרת לרבות כל דין כולל פיצוי בגין נזקים, וזאת מבלי לגרוע מזכותם לגבות את החוב בכל דרך חוקית אחרת. הספק מוותר מראש על כל טענה המתייחסת לקיזוז כאמור.
   2. שראל רשאית לעכב תחת ידה כל נכס ו/או זכות מכל סוג שהוא של הספק המצוי בידי החברה ו/או מי מטעמה ו/או המגיע ממנה ו/או ממי מטעמה לספק, לרבות כספים, סחורה, ציוד וכדו' בשל כל סכום שהספק מחויב בתשלומו ו/או אחראי לו ו/או התחייבות, על פי תנאי ההזמנה ו/או הפניה ו/או תנאי רכש כלליים אלה לרבות בשל פיצוי ו/או שיפוי שבאחראיות הספק ו/או מי מטעמו.
2. **סמכות שיפוט**

סמכות השיפוט הייחודית והבלעדית בכל סכסוך ו/או מחלוקת שיתגלעו בין הצדדים והנובעים ו/או קשורים בהסכם זה ו/או בביצועו , לרבות הקשדורה בהזמנת ו/או אספקת הטובין, תהיה לבית המשפט המוסמך בתל אביב בלבד.

1. **שונות**
   1. הספק לא ישעבד, יעביר או ימחה הסכם זה או את זכויותיו או התחייבויותיו על פיו אלא אם נתקבלה לכך הסכמת המזמין מראש ובכתב.
   2. לספק לא תהיה זכות עיכבון וקיזוז כלשהן כלפי המזמין ו/או ביה"ח.
   3. ויתור, ארכה, או הקלה שניתנו על ידי צד להסכם למשנהו במקרה מסוים, לא יהוו תקדים למקרה אחר, ולא יהיה להם תוקף אלא אם נעשו בכתב.
   4. לשינוי או תיקון הסכם זה לא יהיה תוקף אלא אם נעשו בכתב ובחתימת הצדדים.
   5. הודעה שתישלח מצד למשנהו לכתובת המפורטת בראש ההסכם יראו אותה כאילו נתקבלה כעבור 72 שעות מעת מסירתה בדואר; אם נשלחה בפקס – ביום העסקים שלאחר משלוחה, אם קיים בידי השולח אישור העברה; אם נמסרה ביד – בעת מסירתה.

**לראיה באו הצדדים על החתום:**

|  |  |  |
| --- | --- | --- |
| **המזמין** |  | **הספק** |